
                 2006 nr…..

Projekteerimistingimuste määramine
( Uusküla tn.11 korterelamu fassaadide osaline rekonstrueerimine )
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Uusküla tn.11 korterelamu fassaadide osalise rekonstrueerimise ehitusprojekti koostamiseks.                     
	1. ÜLDANDMED



	1.1  Tellija                                           
	Narva Uusküla 11 korteriühistu,  reg.kood  80145391
Uusküla tn.11-15,  20204 Narva  

	1.2  Asukoht, algandmed                                         
	Narva linn,  Uusküla tn.11 
Ehitisalune pindala  1651,0 m2
Korruste arv  5
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  20.12.06.a avaldus nr.1846/1-11, 
         Svetlana Santalainen - juhatuse liige.
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide osaline rekonstrueerimine.
	3. ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Ehitusprojekt koostada kooskõlas Narva Linnavolikogu kinnitatud 30.11.2006.a. määrusega nr.48 „Narva linna ehitusmäärus”.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigil seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6 Esitada projekti nimetus vastavalt projekteerimistingimustele.

3.7 Ehitusprojekt koostada vastavalt Eesti standardile EVS 811:2002
3.8 Esitada Arhitektuuri-ja planeerimise osakonnale eskiisprojekt heakskiidu saamiseks.

	4. ARHITEKTUURSED JA LINNAEHITUSLIKUD TINGIMUSED


4.1 Trepikodade, lodžade ja korterite klaasimine: valged aknaraamid, vahetamine olemasolevates mõõtmetes. Esitada projektis fassaadide klaasistamispass. 
4.2 Peasissepääsu uste vahetamine: olemasolevates mõõtmetes, tuldtõkestavad.
4.3 Terrassi välisviimistlus: krohvitud pind, silikaatkivid. Kasutada ajas kestvaid, keskkonda sobivaid kvaliteetmaterjale. Esitada välisviimistluse eskiisid (vähemalt 2 varianti) heakskiidu saamiseks.
4.4 Terrassi katendi rekonstrueerimine: teekattekivid. Esitada teekatte põhimõttelõige. Teekattekivide värvitoon: soovitame kasutada kombineeritud linna keskkonda sobivaid värvilahendusi. Esitada värvilahenduse eskiisid (vähemalt 2 varianti) heakskiidu saamiseks.
4.5 Rennkanali rajamine pinnavete ärajuhtimiseks.
4.6 Välistrepi  ja trepipiirde rekonstrueerimine: kasutada sihtotstarbele vastavat kvaliteetmaterjali.

4.7 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.8 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine.
4.9 Muud nõuded: vastavalt ekspertiisiotsusele.
	5. INSENERTEHNILISED ERITINGIMUSED



5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1    Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

